สถานเอกอัครราชทูต ณ กรุงจาการ์ตา เตือนคนไทย ตรวจสอบข้อมูลก่อนเดินทางไปประเทศอินโดนีเซีย หลังเกิดเหตุภูเขาไฟบนเกาะบาหลีปะทุ
สถานเอกอัครราชทูต ณ กรุงจาการ์ตา เตือนคนไทย ตรวจสอบข้อมูลก่อนเดินทางไปประเทศอินโดนีเซีย หลังเกิดเหตุภูเขาไฟบนเกาะบาหลีปะทุสถานเอกอัครราชทูต ณ กรุงจาการ์ตา แจ้งว่า ตามที่ภูเขาไฟอากุง (Agung) บนเกาะบาหลี ได้ปะทุและพ่นควัน เมื่อช่วงค่ำของวันศุกร์ที่ 24 พฤษภาคม 2562 ส่งผลให้บางเที่ยวบินที่ท่าอากาศยานนานาชาติ Ngurah Rai ถูกยกเลิก จึงขอให้นักท่องเที่ยวชาวไทย ที่มีแผนเดินทางเข้า-ออกบริเวณดังกล่าว ตรวจสอบข้อมูลเที่ยวบินและติดตามข่าวสารจากทางการอินโดนีเซีย โดยตรวจสอบข้อมูลเที่ยวบินจากเว็บไซต์ของท่าอากาศยานฯ (https://bali-airport.com/en) และทางทวิตเตอร์ (https://twitter.com/baliairports) กรณีต้องการความช่วยเหลือสามารถติดต่อสถานกงสุลกิตติมศักดิ์ ณ เมืองเดนปาซาร์ (บาหลี) +62 812 3825542 และหมายเลขฉุกเฉินของสถานเอกอัครราชทูตฯ +62 811 186253 ได้